Leiðsöguhundaverkefnið hefur að markmiði að bæta lífskjör og aðstæður blindra og sjónskertra Ásmundur Einar Daðason , félags - og barnamálaráðherra , hefur ákveðið að leggja leiðsöguhundaverkefninu til þriggja milljóna króna styrk fyrir kaupum og þjálfun á leiðsöguhundi . Tilefnið er að Blindrafélagið , samtök blindra og sjónskertra á Íslandi , fagnaði áttatíu ára afmæli þann 19. ágúst síðastliðinn . Þetta kemur fram í grein hans í Morgunblaðinu á dögunum . Blindrafélagið hefur frá upphafi unnið að hagsmunamálum blindra og sjónskertra auk þess að veita margvíslega þjónustu og standa fyrir öflugu félagsstarfi , fræðslu og jafningjastuðningi . Félagið hefur jafnframt stuðlað að því að tryggja samræmda heild í þjónustunni þar sem ríki , sveitarfélög og hagsmunasamtök notenda hafa tekið höndum saman með góðum árangri . Á liðnum árum hefur Blindrafélagið unnið markvisst að því að fjölga leiðsöguhundum til að mæta þörfum félagsmanna sinna . Tólf leiðsöguhundar hafa verið keyptir í gegnum leiðsöguhundaverkefnið á síðastliðnum tíu árum og sem stendur eru átta leiðsöguhundar hér á landi . Fimm koma fullþjálfaðir frá Svíþjóð og þrír eru fæddir og þjálfaðir hér á Íslandi . „ Hugmyndin er að flýta þannig fyrir framvindu verkefnisins . Þá hyggst ég stofna sérstakan samráðshóp sem fær það hlutverk að vinna að framþróun verkefnisins með tilliti til þeirra tillagna sem komið hafa fram . “ „ Hundarnir mættu hins vegar vera fleiri enda eru þeir afar mikilvægur liður í því að auka sjálfstæði blindra og aðlögun þeirra og þátttöku í samfélaginu , “ segir Ásmundur Einar , og bætir við „ Blindrafélagið hefur alla tíð vakað yfir þörfum félagsmanna og stöðugt leitað leiða til að sækja fram á við með það að markmiði að bæta lífskjör og aðstæður þeirra . Leiðsöguhundaverkefnið er skýrt dæmi þess . “